
סיכום מפגש עם אנשי האגף לפיקוח כלי ירייה - המשרד לביטחון לאומי -  29.7.26 
 
שלום רב , 
 
בתאריך  29.7.26  התקיימה פגישת עבודה עם נציגי האגף לפיקוח ורישוי כלי ירייה במשרדם בירושלים. מטרת המפגש הייתה לקדם פתרונות לסוגיות ידועות ובוערות, כמו גם להציף בעיות חדשות מהשטח.  
 
נוכחים מטעם המשרד לביטחון לאומי: 
· לימור ארזני, ראש חטיבת הרישוי  
· אמנון צילה, מנהל תחום הדרכה וכשירויות  
· אשר אלבז ,מנהל אגף א' פיקוח ואכיפה  
 
נוכחים מטעם חטיבת סוחרי הנשק ובעלי המטווחים, איגוד שלכות המסחר:  
· עמוס גולן, סילבר שאדו ויו"ר החטיבה  
· גיל מרי, טופ גאן בשטח וחבר הנהלת החטיבה  
· גיורא צרפתי, דני היי  
· זאב קפטובסקי, קונטקט אינטרנשיונל )קליע)
 
להלן פירוט הנקודות שהועלו במסגרת הפגישה והמענה שקיבלנו מטעם הרגולטור:  
 


להלן פירוט הנושאים:  
 
1. הנפקת כרטיסים/תעודות לסוחרים (בעברית ובאנגלית) לזיהוי מול הרשויות בארץ ובעולם:  
ע"מ לקיים פעילות של יבוא ויצוא אל מול גורמים בחו"ל, יש צורך במסמכים ותעודות באנגלית, בנוסף לעברית. כיום חובת ההנפקה והתרגום של התעודות לאנגלית היא באחריות ובעלות החברה או העסק. יש לחזור ולהנפיק מסמכים ותעודות גם בשפה האנגלית ע"י המדינה )המשרד לביטחון לאומי –  אגף כלי ירייה.( 
 
מענה המשרד: מכרז חדש צפוי לצאת ולהסתיים עד סוף השנה. תהיה אפשרות הנפקה של כרטיס גם ליצרן וגם לסוחר. הצפי לקבלת הכרטיסים הוא תחילת שנה הבאה. בינתיים ניתן לקבל נייר באנגלית בלבד שגם יעזור. נעביר לאנשי המשרד נוסח לתרגום. 




 
2. פרסום הבהרות ברורות לגבי הכשרה נדרשת לבעלי תפקידים בענף: 
תהליך חקיקת המשנה של תקנות הכשרה לבעלי תפקיד נמצא בשלב של תיקוף משפטי הלוקח יותר מידי זמן.  יש לפרסם מידע באופן ברור לגבי הכשרה לתפקידים השונים.  
 

מענה המשרד: נכתבו כבר תקנות שעברו את הניסוח המשפטי והליך -RIA. אנשי המשרד ישלחו העתק. המשרד יצא בקרוב בפרסום ויישום קורסים וולנטריים ללא המתנה לתקנות. יהיו קורסים של מדריך מתקדם, מנהל מטווח, בעל רישיון מיוחד ומתקן כלי ירייה . 

 
3. מתן הבהרות בנוגע לנוהל יבוא רובים לדוגמא: 
 
לא ברור מהי  הסיבה  להגבלת  יבוא   רובים   לדוגמה  ,אף  על  פי  שאין  מחלוקת  שהסוחרים  בתחום  הינם בעלי  רישיון  יבוא ואינם מוכרים נשקים שלא כחוק ומדוע נדרשת  הצהרה במקרים של יבוא  פריטים בודדים.  
 
נמסר לנו כי עתידה להתפרסם הנחיה חדשה לפיה בית מסחר הפועל ברישיון ובאמות מידה תקינות, יוכל להחזיק על המדף מספר כלים לפי שיקולו ותחת עינה הבוחנת של לשכת הרישוי במחוז, כאשר ממילא קיום העסקה מותנה באישור המחוז הרלוונטי. פרסום של הנחיה זו לא בוצע . אנו שואפים לייבא לפי החוק ללא צורך או גחמה של פקיד כזה או אחר . 
מענה המשרד: מבחינה משפטית אין סמכות לתת רישיון יבוא לכלי צבאי. ישנו ניסיון לשנות את התקנה. הצעה כבר הועברה למשרד הביטחון. כלל  –  נשקים שאינם מיועדים לשימוש אזרחי או לחברות שמירה ואבטחה, לא יוכלו לעבור דרכם.  

 
4. איסוף והשמדה של  כלי יריה: 
 
בקשתנו כי יפורסם  נוהל  מסודר  וברור  לגבי  איסוף  והשמדה  של  כלי  יריה ומתן הבהרה לגבי המקומות המורשים לביצוע ההשמדה עדיין לא בוצעה. בהתאם להסכמות מול משטרת ישראל, השלב הבא בנושא הוא יצירת נוהל השמדת כלי יריה וחלקי כלי יריה שיצאו מהמחזור. גיבוש הנוהל מתעכב. 
 
מענה המשרד:  תבחן  אפשרות להטחה של כלל החומרים. יעבירו אלינו דוא"ל מסודר עם נוהל רלוונטי. רק סוחר יכול להשמיד תחמושת בבית דגן . 

 
5. אפשרות מכירה של רובה צייד דו קני:  
 
מענה המשרד: רט"ג (רשות הטבע והגנים) לא מעוניינים בכלים דו קניים. יפנו לרט"ג ויעדכנו . 

 
6. שינוי נוהל אבטחת כלי ירייה בהובלה:  
 
למרות עבודת המטה אשר נערכה מטעם המשרד ועדכון הנוהל, הוא עדיין לא הופץ לידיעת הציבור ובעלי העניין. יש לעדכן בצורה רחבה ומהירה את העוסקים בדבר. 
 
מענה המשרד: ישנו נוהל מוכן אך דוד ויצמן ביקש נכון להרגע להמתין. כן ישנו רצון להקל. יעדכנו בהקדם. 





 
7. אי תשלום דמי משמורת בגין נשקים שהופקדו בבתי מסחר עקב ביטול רישיון: 
 
הוצע כי בעת ביטול רישיון נשיאת אקדח שהופקד בבית מסחר ושלא שולמו בגינו דמי הפקדה, יתאפשר לסוחר לרשום את האקדח על שם בית המסחר וזאת ככיסוי על הוצאות המשמורת. הנושא היה אמור להיבחן משפטית ע"י המחלקה המשפטית באגף רישוי כלי ירייה.  כרגע אין התקדמות . 
 
מענה המשרד: הנושא יבחן אל מול המחלקה המשפטית. להבנתם, כבר כיום יש מענה לסוגייה זו בחוק.  
 
 
8. יצירת הלימה בין הדרישות המנהליות והבירוקרטיות ביבוא וביצוא: 
 
וועדה משותפת בראשות אגף רישוי כלי ירייה, בהשתתפות משרד הכלכלה, רשות המיסים, משרד הביטחון )היחידה במנה"ר העוסקת ביבוא אמל"ח( עמלה על מתווה ליצירת הלימה בין הדרישות והנהלים הקיימים ביבוא ויצוא.  הוועדה כבר הגישה הצעה בנושא, אך טרם בשלו התנאים בכל המשרדים. יש לזרז ולקדם את הנושא. מדובר בזמן ומשאבים המתבזבזים בהליך . 
 
מענה המשרד: הנושא עדיין תקוע בוועדה הבין משרדית. כרגע מעוכב ע"י האוצר (רשות המיסים) 

 
9. ירי חוויתי במטווח:  
 
אנו מנסים לקדם כבר תקופה ארוכה את האפשרות לפתוח לכלל הציבור את האפשרות לקיים ירי חוויתי במטווח. התשתית והידע המקצועי כבר קיימים. אין סיבה שירי ספורטיבי או לחילופין ירי להנאה לא יתאפשר במדינת ישראל, כפי שמתאפשר במדינות מערביות מתקדמות אחרות. 
 
מענה המשרד:  תבחן האפשרות לפתוח קטגוריה של רישיון אחזקה בבית לבני המשפחה ללא הרישיון נשק. הדבר דורש חקיקה. סוגייה בעייתית גם מהבחינה הביטחונית בכל הקשור לפשיעה ובני מיעוטים . 
   
 
10. קושי ביישום הנחיות ודרישות אחסון כלי ירייה, עדכון 22.7.25: 
נכון לכתיבת שורות אלה, לא ניתן להשיג בישראל כספות כפי שמצוין במסמך. מבדיקה שביצענו בין היתר בעזרתכם, עולה כי מדובר בסוג כספת היקר כמעט פי שניים מהכספות הקיימות כיום בשוק. הליך האישור, הזמנת הרכש, יבוא, אספקה ועוד, ייקחו זמן רב. פנינו בבקשה להבהרות מספר פעמים, ומשאלה לא נענו פנינו למנכ"ל ולשר בכבודו ועצמו. נעדכן כמובן בהתפתחויות . 
טופל.  
 
11. חוסר אפשרות להחלפת נשק אישי בתקופת חידוש:  
דבר זה לא מאפשר להחליף נשק לאזרחים כאשר הנשק שלהם תקול. 
מענה המשרד: בבחינה מול המחלקה המשפטית . 





 
12. מתן מענה למחסור בעובדים כבעלי הכשרה כמדריכי ירי בבית מסחר: 
ישנו קושי בהעסקת מדריכי ירי אשר נמצאים במחסור. יש בעיה אקוטית במציאת מספיק עובדים היכולים ומורשעים להיכנס לכספת בבית המסחר.  
מענה המשרד: בעיה ברורה וידועה. רוצים להתניע מהלך מול רשות התעסוקה . 
 
13. תשלום רישיון יבוא באמצעות דואר ישראל:  
כיום בסוף הליך  אישור רישיון יבוא נדרש תשלום אגרה. כדי לשלם את האגרה יש למלא שובר תשלום. הבעיה היא שאת התשלום ניתן לשלם רק בסניף דואר, דבר הגוזל זמן יקר ומאריך את זמן אספקת הרישיון. בנוסף, בשנים האחרונות צומצמו מספר סניפי הדואר, דבר המקשה עוד יותר על תהליך התשלום . 
מבקשים להפוך את תשלום האגרה לתשלום מקוון באמצאות האינטרנט, במקום הגעה פיזית לסניף הדואר . 
מענה המשרד: תבחן אפשרות תשלום בצורה מקוונת דרך האתר . 
 
14. עיכובים  באישור רישיונות יצוא של תחמושת קליבר 0.38 אינץ': 
אי הסכמה   על התאמה של כלי ירייה המתוארים ברישיונות של אפ"י ובין התאור של כלי ירייה במלאי של בט"ל. רישיון של אפ"י שכלל כלי ירייה בקוטר 9 מ "מ –  היה תקף גם לגבי יצוא של כלים בקוטר 0.38 אינץ'.   לפני מספר חודשים משרדכם החל לא לאשר רישיונות יצוא, ואף החלו לבקש לשנות רישיונות של אפ"י או לבקש רישיונות חדשים  .הדבר יוצר    עיכובים  משמעותיים ביצוא סחורה ללקוחות בחו"ל.  
מענה המשרד:   בטיפול. תעודכן טבלת התחמושת. ישנו את הרישיון הקיים. יינתן אישור חריג לעסקאות הנוכחיות.  
 
15. סקר סיכונים:  
מדוע נדרשים עסקים לקיים סקר כזה ? 
מענה המשרד: ישנה חובה לקיים סקר סיכונים לכל מטווח שהוא מוגדר עסק מסוכן על פי חוק. 
מדובר בכל המטווחים. הסקר הוא עניין חד פעמי שיש לבצע. 
 
16. רישום עובדים כממלאי מקום: 
ממלא מקום אינו יכול להיות רשום כמ״מ גם בבית המסחר וגם במטווח.  
מענה המשרד: הדבר נובע מהוראות הקבע ויכנס לכל הארגונים. מנהל המטווח חייב להיות נוכח ולהיות מנהל מטווח ע"מ למנוע אסון. שני התפקידים –  מנהל מטווח וממלא מקום ראשי, שניהם לא יכולים להיות רשומים גם בבית מסחר וגם במטווח.  
 
עד כאן סיכום הפגישה אשר נערכה בתאריך  29.7.26  במשרדי האגף לרישוי ופיקוח כלי ירייה בירושלים.  נמשיך לשתף פעולה באופן הדוק עם אנשי המשרד ע"מ לקדם ולדאוג לאינטרסים החיוניים של חברי הענף . 

